একটা কথা খুব সোজা, যিনি কখনও নিজে হাতে ব্যবসা করেননি তিনি কখনওই আপনাকে সঠিক উপদেশ দিতে পারবেন না। এতো আর ক্লাস রুম নয়, মাস্টার মশাই পুঁথি দেখে আপনাকে শিখিয়ে দেবেন নিউটনের তিনটে সূত্র আর আপনি জেনে যাবেন, কত ধানে কত চাল। নবীন উদ্যোগপতিরা, যাদেরকে আমরা স্টার্টআপ বলে চিনি তাঁরা তো দিনের শেষে ব্যবসাই করছেন, লাভই তো তাদের একমাত্র টার্গেট। আঙুর ফল টক গোছের কমেন্ট করে যদি কেউ বলেন লাভ নয় ভ্যালুয়েশন বাড়ানো কিংবা ইউজার বেস বাড়ানো টার্গেট, জানবেন তিনি আসলে বেদনায় মলম লাগাচ্ছেন।